С публикуване на настоящите проекти на Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2019 – 2022 г. и на Дългосрочна програма за насърчаване използването на енергия от възобновяеми източници и биогорива на община Карнобат за периода 2019 – 2029 г., на заинтересованите се предоставя 14-дневен срок, считанo от деня, следващ датата на публикуване за предложения и становища по предложените проекти.

Предоставеният срок е 14-дневен, тъй като във връзка с изпълнение на задълженията по чл.10 ЗЕВИ, Агенцията за устойчиво енергийно развитие дава предписание в едномесечен срок да бъдат разработени и внесени в общинския съвет краткосрочна и дългосрочна програма, в съответствие с посочения текст от закона.

Предложения и становища могат да бъдат депозирани в община Карнобат - Центъра за административно-информационно обслужване и местни приходи– гр.Карнобат, бул. „България” № 12 или на е-mail: karnobat@mail.bg

**МОТИВИ ЗА ПРИЕМАНЕ**

на Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2019 – 2022 г. и на Дългосрочна програма за насърчаване използването на енергия от възобновяеми източници и биогорива на община Карнобат за периода 2019 – 2029 г.

1.Причини, които налагат приемане на програмите:

Съобразно чл.10 от Закона за енергията от възобновяеми източници, кметът на общината разработва и внася за приемане от общинския съвет общински дългосрочни и краткосрочни програми за насърчаване използването на енергията от възобновяеми източници и биогорива в съответствие с Националния план за действие за енергията от възобновяеми източници (НПДЕВИ). Дългосрочните програми се разработват за срок 10 години, а краткосрочните програми - за срок три години.

С писмо вх.№12-00-274/13.11.2019 г. Агенцията за устойчиво енергийно развитие, във връзка с извършена проверка, възложена от Върховна административна прокуратура относно изпълнение на задълженията по чл.10, ал.1 и 2 от ЗЕВИ дава предписание в едномесечен срок да бъдат разработени и внесени в общинския съвет краткосрочна и дългосрочна програма, в съответствие с посочения текст от закона.

 С оглед изпълнение на посоченото предписание и спазване изискванията на действащото законодателство е необходимо да бъдат приети краткосрочна и дългосрочна програма.

**2.Целите, които се поставят:**

С настоящото предложение се цели синхронизиране на политиката на община Карнобат по насърчаване на възобновяемите енергийни източници, с тази на Европейския съюз, хармонизиране с общата държавна политика за насърчаване и използване на тази енергия и биогорива, както и спазване на действащото в Република България законодателство.

Чрез прилагане и изпълнение на програмите за насърчаване използването на енергията от възобновяеми източници и биогорива се целим община Карнобат да е енергийно ефективна и независима община с чиста околна среда и намален разход на енергия.

Общинската краткосрочна програма за насърчаване използването на енергия от възобновяеми източници и биогорива на община Карнобат за периода 2019 – 2022 г. има за цел:

- подобряване на средата за живот и труд в общината, чрез ефективно използване на енергийните източници. Ефективното използване на енергийните източници ще подобри условията за живот в общината от екологична гледна точка. Подобряването на енергийната ефективност на сградите ще доведе до по-добри услови условия за работа и труд както през топлите, така и през студените месеци на годината;

-създаване на условия за активизиране на икономическия живот в общината. Подобряването на екологичната ефективност ще доведе до освобождаване на капитали, които ще могат да се влеят в икономиката на общината и по този начин да подобрят стандарта на живот на населението. Ще се подобрят и условията за създаване на бизнес в общината, което може да повлияе върху привличането на инвестиции, конкурентоспособността на малките и средни предприятия и активизиране на икономическия живот, откриване на нови работни места и намаляване енергийната зависимост на общината;

- намаляване нивата на замърсителите и достигане на установените норми за вредни вещества в атмосферата. Използването на възобновими енергийни източници ще намали използването на изчерпаеми енергийни ресурси, които са основни източници на замърсяване на

околната среда. Това се отразява и върху промяната на климата. По този начин община Карнобат ще даде своя принос за заложените цели за редуциране на емисиите на въглероден диоксид;

- повишаване капацитета на местната власт в областта на ЕЕ и ВЕИ.

За разлика от Дългосрочна програма за насърчаване използването на енергията от възобновяеми източници и биогорива, в краткосрочната са включени до голяма степен подготвителни мерки, които да поставят основата за бъдещо развитие.

Прилагането на Дългосрочната програма за насърчаване използването на енергия от възобновяеми източници и биогорива на община Карнобат за периода 2019 – 2029 г. би допринесло за:

- намаляване на консумацията на енергия в общинските сгради чрез използване на ВЕИ;

- насърчаване на използването на ВЕИ в жилищата на територията на общината;

- насърчаване на бизнеса и привличане на инвеститори за изграждане на големи ВЕИ инсталации на територията на общината;

- изграждане на общински капацитет с кадри, специализирани в сферата на ЕЕ и ВЕИ.

3. Очаквани резултати от прилагането:

Осигурена широка обществена подкрепа за изпълнението на общинската програма за насърчаване използването на ВЕИ.

* Установяване на трайно публично-частно партньорство между общината и частния сектор.
* Въведено управление на енергията на територията на общината.
* Намаляване на годишния разход на енергия от населението средно с 10% .
* Намаляване на емисиите парникови газове с 10%.
* Подобрен комфорт на обитаваните сгради.
	1. Финансови средства, необходими за прилагането:

Възможностите за финансиране на конкретните мерки по програмите са подробно описани в тях. Общината може да кандидатства за финансиране на инвестиционните инициативи по действащите оперативни програми.

Програмите имат отворен характер и в целия си срок на действие могат да се усъвършенстват, допълват и променят в зависимост от новопостъпилите данни, обстоятелства, инвестиционни намерения и финансови възможности.

* 1. Анализ за съответствие с правото на Европейския съюз.

Настоящите програми са създадени в съответствие с европейското и българско законодателство и не противоречат на норми от по-висока степен.

6. Правни основания.

 Чл. 21, ал. 1, т.12 от ЗМСМА, чл.10 от Закона за енергията от възобновяеми източници